Helyi Választási Iroda Vezetője

6087 Dunavecse, Fő út 43.

Ügyiratszám: 3396-4/2013.
Tárgy: Dunavecse települési szavazókörök számának, sorszámának, területi beosztásának, valamint szavazóhelyiségek címének megállapítása

H a t á r o z a t
Dunavecse Város Helyi Választási Iroda vezetőjeként a választási eljárásról szóló 2013. évi XXXVI. Törvény (a továbbiakban: Ve.) 77. § (1) bekezdése által megállapított feladat- és hatáskörömben Dunavecse Város szavazóköreinek számát, sorszámát és területi beosztását, valamint a szavazóhelyiségek címét a következők szerint állapítom meg:

01. számú szavazókör: Művelődési Ház, Dunavecse, Fő út 35.
szavazókörbe tartozó lakosok száma: 791
02. számú szavazókör: Petőfi Sándor Általános Iskola, Dunavecse, Zrínyi u. 6.
      szavazókörbe tartozó lakosok száma:802
03. számú szavazókör: II. számú Óvoda, Dunavecse, Honvéd u. 22.
      szavazókörbe tartozó lakosok száma:813
04.  számú szavazókör: II. számú Óvoda, Dunavecse, Honvéd u. 22.
      szavazókörbe tartozó lakosok száma:792
A szavazókörök területi beosztását (területi leírás, utcajegyzék) a határozat melléklete tartalmazza, mely a határozat elidegeníthetetlen részét képezi.
A települési szintű lakóhellyel rendelkező választópolgárok szavazására az 1. számú – akadálymentesített – szavazókört jelölöm ki, melynek címe: 6087 Dunavecse, Fő út 35. (Művelődési Ház)

Elrendelem e határozatnak a Dunavecse Város Önkormányzatának honlapján (www.dunavecse.hu) valamint Dunavecsei Polgármesteri Hivatal hirdetőtábláján 15 napra történő közzétételt.

E határozat ellen a közzétételének időtartama alatt fellebbezés nyújtható be. A fellebbezés benyújtásának helye a Helyi Választási Iroda vezetője (székhelye: 6087 Dunavecse, Fő út 43.)

I n d o k o l á s
A választási eljárásról szóló 2013. évi XXXVI. törvény 351. § (1) bekezdése alapján a szavazóköröket első alkalommal 2013. július 31 napjáig kell kialakítani.
A Ve. 77. §. (1) bekezdése alapján a szavazókörök számát, sorszámát és területi beosztását, valamint a szavazóhelyiségek címét a Helyi Választási Iroda vezetője állapítja meg úgy, hogy egy szavazókörre mintegy hatszáz, legfeljebb ezerötszáz a központi névjegyzékben szereplő választópolgár jusson.

A Ve. 78. §-a alapján a több szavazókörrel rendelkező településen a Helyi Választási Iroda vezetőjének ki kell jelölnie azt a szavazókört, ahol a települési szintű lakóhellyel rendelkező választópolgárok szavazhatnak.
A Ve. 80. §-a alapján a Helyi Választási Iroda vezetőjének a szavazókörök kialakításáról szóló határozatát a helyben szokásos módon 15 napra közzé kell tenni, megjelölve a központi névjegyzékben szereplő választópolgárok szavazókörönkénti számát, továbbá a Ve. 78. §-a alapján a települési szintű lakóhellyel rendelkező választópolgárok szavazására kijelölt szavazókört is.
Fentiek alapján a rendelkező részben foglaltak szerint határoztam, és megállapítottam a Dunavecse Város szavazóköreinek számát, sorszámát és területi beosztását, valamint a szavazóhelyiségek címét.

Határozatom ellen a fellebbezési lehetőségét a Ve. 234. § (1)  bekezdése biztosítja, a fellebbezést a Ve. 234. § (2) bekezdése  alapján a Területi Választási Iroda vezetője bírálja el, három napon belül.

A jogvesztő határidő számítására, lejártára vonatkozóan a Ve. 10. § (1)-(3) bekezdése vonatkozik.

A fellebbezés illetékmentességét az illetékről szóló 1990. évi XCIII. Törvény 33. § (2) bekezdés 1. pontja biztosítja.

Dunavecse, 2013. július 19.

